
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16P/54/2025 8725202736 21. 11. 2025 JUDr. Dagmar Soliarová ECLI:SK:OSPP:2025:8725202736.4
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, v právnej veci manželky A. B., C. D., nar. XX. XX. XXXX, trvale bytom E., A. XXX/XXX, právne zastúpenej JUDr. Andrejom Patakym, advokátom so sídlom Kežmarok, Hlavné námestie 176/2 a manžela F. B., nar. XX. XX. XXXX, trvale bytom E., A. XXX/XXX, o rozvod manželstva a úpravu rodičovských práv a povinností rodičov na čas po rozvode manželstva k maloletému dieťaťu: F. B., nar. XX.X.XXXX, bytom ako matka, zastúpený kolíznym opatrovníkom Úradom práce, soc. vecí a rodiny Kežmarok, takto rozhodol: I. Súd manželstvo účastníkov konania A. B., C. D., nar. XX. XX. XXXX a F. B., nar. XX. XX. XXXX , uzavreté dňa 15. 07. 2017, zapísané v knihe manželstiev matričného úradu G., vo zväzku 24, ročník 2017, na strane 96, pod poradovým číslom 90, r o z v á d z a . II.
Súd na čas po rozvode schvaľuje rodičovskú dohodu v nasledovnom znení:
Maloletý F. B., nar. XX.X.XXXX sa na čas po rozvode z v e r u j e do osobnej starostlivosti matky A. B., ktorá bude dieťa zastupovať a spravovať jeho majetok. Otec maloletého dieťaťa F. B. sa z a v ä z u j e prispievať na výživu mal. Michala sumou 100,- eur mesačne, počnúc dňom právoplatnosti rozsudku o rozvode manželstva, ktoré výživné je splatné vždy do 20. dňa toho ktorého mesiaca k rukám matky. Otec maloletého dieťaťa je o p r á v n e n ý stýkať sa s mal. F. každý párny týždeň v nedeľu v čase od 14.00 hod. do 16.00 hod., pričom miesto stretnutia bude A. XXX/XXX, E.. Matka je povinná dieťa na styk riadne pripraviť. III. Žiaden z účastníkov
nemá
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP.
Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

